વાત કરીએ સારદાર પટેલની તો એને આઝાદી બાદ ભારત પાકિસ્તાસ્ન ભાગલા સમયે રજવાડાઓને પાકિસ્તાન તરફ વળતાં અટકાવી ભારતને એક અખંડ રાષ્ટ્ર બનાવ્યું હતું. અને એટલે જ સરદાર પટેલ કોઈ એક કોમ્યુનિટિનાં નેતા ન રહેતા સમગ્ર દેશના લોકપ્રિય નેતા બન્યા છે. તેવા સમયે જો સરદાર પટેલ ગ્રૂપ તેના જ જન્મદિવસે અનામત આપવા જેવી બાબતોને જ વળગી રહે તે કેટલું યોગ્ય છે? આ ઉપરાંત શહેરમાં રન ફોર યુનિટીમાં જેટલા નેતાઓ અને આમજનતાએ સાથ આપ્યો હતો તેનાથી વધુ તો સરદાર પટેલ ગ્રૂપની રેલીમાં જનસંખ્યા જોવા મળી હતી જ્યાં ખુલ્લી રાજ રમત દર્શાય છે. જે વ્યક્તિ દેશના ખેડૂતો માટે અંગ્રેજી હૂકુમત સામે લડી ગયો અને લોખંડી પુરુષ તરીકે લોકલાડીલો બન્યો અને દેશને અખંડ ભારત બનાવવામાં એક મહત્વની ભૂમિકા ભજવી ગયો એ વ્યક્તિ કોઈ એકનો જ નથી સાબિત કરી ગયો હોવા છતાં એવા એક યુગ પુરુષના નામે બહુ મોટી રાજનીતિ રમાઈ રહી છે.